**Simona de Silvestro** (s. 1. syyskuuta 1988 Thun, Sveitsi) on sveitsiläinen moottoriurheilija. Hän ajoi Formula E -sarjassa kaudella 2015–16 Andrettin tallissa.

Ura
---

De Silvestro aloitti kilpailemisen kartingissa vuonna 2002. Vuonna 2005 hän siirtyi Italian Formula Renault-sarjaan. Seuraavana vuonna hän kilpaili Yhdysvaltain Formula BMW-sarjassa. Vuodeksi 2007 de Silvestro siirtyi ajamaan Atlantic Championship-sarjaan. Hän ajoi sarjassa kolme kautta, ennen kuin siirtyi IndyCar Seriesiin HVM Racingin talliin kaudeksi 2010. Hän ajoi neljä kautta sarjassa, ajaen yhden nopeimman kierroksen ja sijoittuen kerran, kaudella 2013 toiseksi. Hänen paras yhteissijoituksensa oli 13, sekin kaudella 2013.

### Formula 1 (2014)

Helmikuussa 2014 de Silvestro siirtyi Sauberin Formula 1-tallin testikuljettajaksi. Sauberin tarkoitus olisi ajattaa häntä niin, että hän olisi valmis olemaan tallin kilpakuljettaja kaudella 2015. Hän ajoi huhtikuussa 2014 ensimmäiset testinsä Sauberin vuoden 2012 autolla. Myöhemmin taloudellisten vaikeuksien takia de Silverstro ei päässyt koskaan kilpailemaan F1-luokassa.

### Formula E (2015–2016)

De Silvestro ajoi ensimmäiset kilpailunsa Formula E:ssä sarjan debyyttikaudella osallistuttuaan kauden päätösviikonloppuun Lontoossa Andretti-tallin kuljettajana. Hän ei saanut kahdessa kilpailussa pisteitä.

De Silvestro jatkoi Andrettilla kaudella 2015–16 sijoittuen sarjassa 18. sijalle ja saavuttaen neljä pistettä kauden aikana. Hänestä tuli myös historian ensimmäinen naiskuljettaja, joka saavutti pisteitä Formula E -sarjan kilpailussa.

### Supercars ja paluu IndyCariin

Formula E -uransa jälkeen de Silvestro siirtyi australialaiseen Supercars-sarjaan vuonna 2015. Tammikuussa 2021 uutisoitiin, että de Silvestro tekee paluun IndyCariin, jossa ajaa Paretta Autosportin autolla.

Formula E -tilastoja
--------------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Andretti | BEI  | PUT  | PDE  | BNA  | MIA  | LBH  | MON  | BER  | MOS  | LON11 | LON12 | 0 | 27. |
| 2015–16 | Andretti | BEIKesk. | PUT13 | PDE11 | BNA14 | MEX14 | LBH9 | PAR15 | BER9 | LON11 | LONKesk. |  | 4 | 18. |
|

Lähteet
-------

1. ↑  Simona de Silvestro *Biography*. Motor Sport Magazine. Viitattu 9.3.2021. (englanniksi)
2. 1 2  Simona de Silvestro signs for Andretti *FIA Formula E*.  17.8.2016.  Arkistoitu 20.8.2015. Viitattu 22.3.2016.
3. 1 2 3  Simona de Silvestro *Drivers*. Speedsport Magazine. Viitattu 9.3.2021. (englanniksi)
4. ↑  Elizalde, Pablo: Simona de Silvestro gets Sauber Formula 1 role *F1 News*.  14.2.2014. Autosport.com. Viitattu 9.3.2021. (englanniksi)
5. ↑  Elizalde, Pablo: Simona de Silvestro makes Formula 1 debut with Sauber *F1 News*.  26.4.20214. Autosport.com. Viitattu 9.3.2021. (englanniksi)
6. ↑  Anderson, Ben: De Silvestro's F1 career in jeopardy as Sauber deal hits trouble  1.8.2014. Autosport.com. Viitattu 20.6.2015. (englanniksi)
7. ↑  De Silvestro to race in Visa London ePrix  14.6.2015. FIA.  Arkistoitu 27.6.2015. Viitattu 20.6.2015. (englanniksi)
8. ↑  About Me *simonadesilvestro.com*. Viitattu 23.12.2016. (englanniksi)
9. ↑  Simona de Silvestro set for Bathurst 1000 V8 Supercars drive *IndyCar News*.  18.8.2015. Autosport.com. Viitattu 9.3.2021. (englanniksi)
10. ↑  Malsher, David & Cleeren, Filip: De Silvestro to drive in Indy 500 with female-operated Paretta team *IndyCar News*.  19.1.2021. Autosport.com. Viitattu 9.3.2021. (englanniksi)

Aiheesta muualla
----------------

* 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Simona de Silvestro